**DREJTORIA E FINANCË, PROKURIMEVE DHE SHËRBIMEVE MBËSHTETËSE**

**SEKTORI FINANCËS DHE BUXHETIT**

Nr. ­­­­­­\_\_\_\_\_\_\_ Prot. Tiranë, më \_\_\_\_.\_\_\_\_. 2025

Lënda: Raporti i monitorimit të performancës së produkteve të buxhetit të Insitutit të Statistikave, për periudhën Janar - Gusht 2025.

**MINISTRISË SË FINANCAVE**

**DREJTORISË SË PËRGJITHSHME TË BUXHETIT**

Adresa: Bulevardi “Dëshmorët e Kombit”, Nr. 3, Tiranë

Instituti i Statistikave, mbështetur në ligjin me nr. 17, datë 05.04.2018 *“Për Statistikat Zyrtare”*, është prodhuesi kryesor i statistikave zyrtare në Republikën e Shqipërisë. Misioni i tij është të prodhojë statistika asnjanëse, transparente dhe të përditësuara, të cilat ndihmojnë në gjykimin e përdoruesve mbi proceset e zhvillimit dhe transformimit në fushat ekonomiko-sociale brenda vendit. Programi i Statistikave Zyrtare, 2022-2026, përcakton strategjinë e zhvillimit të statistikave zyrtare dhe Sistemit Kombëtar Statistikor, duke synuar përmbushjen e kërkesave të përdoruesve për statistika cilësore. Programi përmban aktivitetet statistikore, të cilat janë në funksion të zbatimit të strategjisë dhe prioriteteve të institucionit. Politika e këtij programi konsiston në prodhimin e të dhënave statistikore të nevojshme për vëzhgimin e gjendjes ekonomike, shoqërore dhe mjedisore në Republikën e Shqipërisë, duke u përqëndruar në fenomene thelbësore për vendimmarrësit, si dhe duke respektuar të drejtën e qytetarëve për të dhëna zyrtare, në përmirësimin e funksionimit dhe menaxhimit të Institucionit, nëpërmjet zhvillimit të kapaciteteve menaxhuese në implementimin e objektivave që bëjnë të mundur përmbushjen e standardeve të vendosura nga BE, në garantimin e përmirësimit të vazhdueshëm të përdorimit të burimeve njerëzore dhe financiare të INSTAT-it.

Buxheti i Institutit të Statistikave për vitin 2025, i miratuar me ligjin nr. 115/2024, *“Për buxhetin e vitit 2025”*, i ndryshuar, është **1,051,750,000 (një miliard e pesëdhjetë e njëmilion e shtatëqind e pesëdhjetë mijë)** lekë.

Këto fonde, Insituti i Statistikave i administron në një program buxhetor “*Veprimtaria Statistikore*”, si më poshtë vijon:

* Fondi i Pagave: 651,790,000 lekë.
* Fondi i Sigurimeve shoqërore dhe shëndetësore: 112,110,000 lekë.
* Mallra dhe shërbime të tjera: 140,530,000 lekë.
* Transferta korente të brendshme: 1,570,000 lekë.
* Transferta për buxhete familjare dhe individë: 1,150,000 lekë.
* Fondi për invesime të brendshme të trupëzuara: 44,600,000 lekë.
* Fondi për investime të huaja: 100,000,000 lekë.

**Numri i punonjësve për vitin 2025 në strukturë, i miratuar me ligjin nr. 115/2024, *“Për buxhetin e vitit 2025”,* i ndryshuar është, plani: 260 dhe fakti: 226.**

Buxheti i akorduar për programin *“Veprimtaria statistikore”*, ka në bazë të tij Deklaratën e Politikës së Programit, të hartuar gjatë procesit të Projekt Buxhetit Afatmesëm 2024-2026 dhe është në funksion të realizimit të Politikës së Programit.

Monitorimi i buxhetit të INSTAT, për periudhën Janar-Gusht 2025, përfaqëson procesin e vlerësimit të performancës së fondeve buxhetore, nëpërmjet krahasimit të treguesve faktikë të performancës me ato të planifikuar. Strukturat e INSTAT-it kanë kryer monitorimin e treguesve buxhetorë me qëllim ndjekjen në vijimësi të objektivave të synuar dhe të përcaktuar në Deklaratën e Politikës së Programit të INSTAT-it të përfshirë në Programin e Statistikave Zyrtare 2022-2026.

Për Insitutin e Statistikeve, gjatë tetë mujorit të vitit 2025, situata në lidhje me ndryshimet në planifikim gjatë kësaj periudhe, paraqitet sipas tabelës më poshtë:

**në lekë**

|  |  |  |  |
| --- | --- | --- | --- |
| **Programet** | **Buxheti fillestar 2025** | **Buxheti me ndryshime 2025** | **Diferenca** |
| **(1)** | **(2)** | **(3=2-1)** |
| **Veprimtaria statistikore** | **1,022,100,000** | **1,051,750,000** | **29,650,000** |

Ndryshimi i planit gjatë tetë mujorit të vitit 2025, paraqitet me diferenca për shkak të akordimit të fondeve për përdorimin e fondit të veçantë të Ministrisë së Financave sipas shkresës me nr. 2244/1 prot., datë 06.02.2025 ku u shtuan 650,000 lekë dhe shtesë fondi në vlerën 29,000,000 lekë në zërin Investime të brëndshme, sipas shkresës së Ministrisë së Financave nr. 9326/53 prot. datë 08.07.2025 të Ministrisë së Financave, *“Në zbatim të Aktit Normativ Nr. 6, datë 11.06.2025*” drejtuar Insitutit të Statistikave.

Politika e këtij institucioni është hartuar për të kontribuar në arritjen e qëllimeve të mëposhtme afatgjata:

* Prodhimi dhe shpërndarja në kohë e me cilësi e të dhënave statistikore në fushat ekonomike, sociale, të zhvillimit demografik dhe mjedisor në nivel qëndror dhe lokal.
* Përdorimi i burimeve të të dhënave dhe instrumenteve të duhura, për të përmirësuar prodhimin dhe cilësinë e treguesve dhe shërbimeve statistikore.
* Përmirësimi profesional dhe organizativ i Sistemit Kombëtar Statistikor.
* Zhvillimi i sistemeve inovative I.T.C. për përpunimin statistikor, shkëmbimin e të dhënave dhe komunikimin.

Menaxhimi i buxhetit është fokusuar në financimin e shpenzimeve në funksion të përmbushjes së objektivave prioritare strategjike të mëposhtme:

* Përmirësimin e cilësisë së realizimit të vrojtimeve, duke përdorur teknika moderne për grumbullimin e përpunimin e të dhënave, si dhe duke rritur kapacitetin profesional të punonjësve mbështetës nëpërmjet trajnimeve.
* Zgjerimin e fushës së mbulimit me aktivitete të reja sipas kërkesave të përdoruesve dhe të rrisë numrin e njësive statistikore (njësi ekonomike dhe familje) të intervistuara në vrojtimet statistikore.
* Paraqitjen e një produkti statistikor të përmirësuar cilësor dhe sasior tek përdoruesit, nëpërmjet publikimeve statistikore, zhvillimit të konferencave, interpretimit të tyre me mjete të ndryshme komunikimi.
* Mirëmenaxhimin e institucionit, duke aplikuar një menaxhim të lartë administrativ të burimeve financiare dhe njerëzore.
* Përditësimin e infrastrukturës së nevojshme për kryerjen e proceseve të përpunimit të të dhënave.
* Pajisjen e punonjësve me bazën e nevojshme materiale dhe kompjuterike për përpunimin e të dhënave, si dhe të krijohen kushte të përshtatshme pune për punonjësit nëpërmjet mobilimit të zyrave.

Nga fondi i përgjithshëm buxhetor, në zbatim të ligjit me nr. 115/2024, “*Për buxhetin e vitit 2025*”, i ndryshuar, për periudhën e raportuar, Insituti i Statistikave ka realizuar vlerën buxhetore në shumën prej **594,561,341 lekë ose 56.5 % të fondit të planifikuar për vitin 2025**.

* **Performanca e shpenzimeve gjatë** **tetë mujorit të vitit 2025.**

Në fund të tetë mujorit të vitit 2025, situata në lidhje me realizimin e shpenzimeve të buxhetit, krahasuar me planin e periudhës paraqitet si më poshtë:

 ***në lekë***

|  |  |  |  |  |  |
| --- | --- | --- | --- | --- | --- |
| **Llog. Ekonomike** | **Përshkrimi** | **Plan buxheti vjetor 2025**  | **Plan buxheti vjetor i ndryshuar 2025** | **Buxheti i realizuar tetë mujori 2025** | **Realizimi në % tetë mujori 2025** |
| 600 | Paga | 651,790,000 | 651,790,000 | 359,604,067 | 55.2 |
| 601 | Kontribute Sig. Shoq. dhe Shëndetësore | 112,110,000 | 112,110,000 | 62,897,670 | 56.1 |
| 602 | Mallra dhe shërbime të tjera | 141,030,000 | 140,530,000 | 84,963,216 | 60.5 |
| 604 | Transferime korente | 1,570,000 | 1,570,000 | 294,000 | 18.7 |
| 606 | Transferime buxhetesh familjare | 0 | 1,150,000 | 780,918 | 67.9 |
| 231 | Kapitale të trupëzuara | 15,600,000 | 44,600,000 | 29,419,737 | 66.0 |
| 231 | Financim i huaj | 100,000,000 | 100,000,000 | 50,546,670 | 50.5 |
|   | Të ardhura jashtë limitit | 0 | 0 | 6,055,063 | 0.0 |
|   | **TOTALI** | **1,022,100,000** | **1,051,750,000** | **594,561,341** | **56.5** |

* ***“Pagat, Sigurimet Shoqërore dhe Shëndetësore”*****\_**(artikulli 600-601)

Struktura e Insitutit të Statistikave është miratuar me Vendim të Kuvendit me nr. 28/2025, datë 17.03.2025 *“Për disa ndryshime në vendimin e Kuvendit nr. 127/2018 “Për miratimin e strukturës, organikës dhe kategorizimit të pozicioneve të punës së Insitutit të Statistikave”*, në total është 260 punonjës. Për tetë mujorin e vitit 2025, fondi i pagave dhe sigurimeve shoqërore e shëndetësore, është realizuar në zbatim të numrit të punonjësve, miratuar me ligjin nr. 115/2024 *"Për buxhetin e vitit 2025*", i ndryshuar, në total 260 punonjës dhe punonjësit me kontratë të përkohshme pune në total 1,617 punonjës.

Fondi i akorduar nga buxheti i shtetit, i ndryshuar për vitin 2025, për zërin “*Paga”* (artikulli 600) është 651,790,000 lekë, nga të cilat janë shpenzuar 359,604,067 lekë, ose 55.2% e planit vjetor 2025.

Fondi i akorduar nga buxheti i shtetit, i ndryshuar për vitin 2025, për zërin “*Sigurime Shoqërore dhe Shëndetësore”* (artikulli 601), është 112,110,000 lekë, nga të cilat janë shpenzuar 62,897,670 lekë, ose 56.1 % e planit vjetor 2025.

Në zërin “*Paga, Sigurime Shoqërore dhe Shëndetësore”* përfshihen pagat e punonjësve të strukturës të Insitutit të Statistikave, si dhe pagat e punonjësve me kontratë të përkohshme pune, për organizimin dhe zhvillimin e anketave, mbështetur në përllogaritjen e numrit të punonjësve të domosdoshëm sipas pozicioneve, duke mbajtur parasysh kontributin e çdo pozicioni në secilën anketë.

Për periudhën Janar-Gusht 2025 për zërin “*Paga, Sigurime Shoqërore dhe Shëndetësore”,* nuk kemi pasur ndryshime në buxhet.

* ***“******Shpenzime për Mallra dhe Shërbime të Tjera”*.** (artikulli 602)

Fondi i akorduar nga buxheti i shtetit, i ndryshuar, për vitin 2025 për zërin “S*hpenzime për mallra dhe shërbime të tjera*” është 140,530,000 lekë dhe janë shpenzuar 84,963,216 lekë ose 60.5% e planit vjetor.

Në zërin “*Shpenzime për Mallra dhe Shërbime të Tjera”* përfshihen pagat e anketuesve me kontratë shërbimi, shpenzime ndaj të tretëve, si dhe shpenzime për blerje dhe shërbime të ndryshme për institucionin.

Ndryshime në buxhet për zërin shpenzime për mallra dhe shërbime të tjera janë kryer sipas shkresës me nr. 269 prot. datë 30.01.2025 të Insitutit të Statistikave *“Mbi transferimin e fondeve buxhetore*” drejtuar Ministrisë së Financave, ku u pakësuan 500,000 lekë nga artikulli 602 dhe u shtuan në artikullin 606 për kompesim të telefonisë celulare.

Për periudhën Janar-Gusht 2025 realizimi në grupin e shpenzimeve operative është mbështetur duke respektuar dispozitat ligjore në fuqi.

1. *“Shërbimi i ruajtjes me roje civile”* sipas kontratës me nr. 2067/2 prot., datë 30.12.2024, nënshkruar midis Institutit të Statistikave dhe Operatorin Ekonomik me kapital shtetëror "Illyrian Guard" sh.a, në mbështetje të Vendimit të Këshillit të Ministrave nr.177, datë 04.04.2019 *"Për krijimin e Shoqërisë "Illyrian Guard" Sh.A. dhe për përcaktimin e autoritetit publik që përfaqëson shtetin si pronar të aksioneve të kësaj shoqërie”.*

Për fondin e parashikuar për grup artikullin "*Shërbimi i ruajtjes me roje civile*”, për godinën e Insitutit të Statistikave, për vitin 2025, vazhdoi kontrata e shërbimit me nr. 2067/2 prot., datë 30.12.2024, ku të gjtha kushtet janë të përcaktuara, me afat 12 muaj, nga momenti i nënshkrimit të kontratës.

1. *“Shërbimi i marrjes me qera të ambientit të magazinimit të tabletave të blera në kuadër të Censit të Popullsisë dhe Banesave 2023”*, sipas kontratës me nr. 861/4 prot., datë 02.09.2024, me nr. repertori 2424 nr. koleksioni 1561 datë 02.09.2024 “*Amendim Kontratë Qeraje*” nënshkruar midis Institutit të Statistikave dhe operatorin ekonomik Natural Health Sh.pk.

Për fondin e parashikuar për grup artikullin "*Shërbimi i marrjes me qera të ambientit të magazinimit të tabletave*”, për vitin 2025, është shpenzuar në total 1,260,000 lekë. Kontrata e nënshkruar midis Institutit të Statistikave dhe operatorin ekonomik “Natural Health” Sh.P.K. ka përfunduar.

1. Për fondin e parashikuar për "*Blerje materiale Higjeno Sanitare*" me fond limit 360,000 lekë me tvsh është realizuar procedura e prokurimit me vlerë të vogël, ku ka rezultuar fitues operatori ekonomik “Bledi Loçi” me vlerë ekonomike të ofertuar 179,826 dhe operatori ekonomok “Natasha Vaska” me vlerë ekonomike të ofertuar 70,560 lekë ose 69.5% e fondit të planifikuar.
2. *"Blerje karburant naftë"* me fond limit 3,000,000 lekë me tvsh, është realizuar procedura e prokurimit e hapur e thjeshtuar, ku ka rezultuar fitues operatori ekonomik “Gega Center GKG" Sh.P.K, me vlerë ekonomike të ofertuar 2,684,358 me tvsh lekë ose 89.4% e fondit të planifikuar.
3. Për fondin e parashikuar për *"Blerje siguracion godine dhe paisjeve të zyrës"* me fond limit 420,000 lekë me tvsh, është realizuar procedura e prokurimit me vlerë të vogël, ku ka rezultuar fitues operatori ekonomik “INSIG" SH.A, me vlerë ekonomike të ofertuar 415,200 lekë ose 98.8% e fondit të planifikuar.
4. "*Blerje Bileta Avioni*", me fond limit 2,500,000 lekë me tvsh, janë realizuar, sipas rastit, procedurat e blerjes nëpërmjet sistemit dinamik për blerjen e biletave të transportit ajror ndërkombëtar dhe është shpenzuar në total në vlerën 1,405,030 lekë me tvsh, ose 56.2 % e fondit të planifikuar. Për shpenzimet e kryera për blerje bileta avioni janë zhvilluar takime pune, konferenca, trajnime etj. për punonjësit e Insitutit të Statistikave, sipas kërkesave të miratuara nga Titullari, në vijim të të cilave janë realizuar procedurat përkatëse të prokurimit, me Operatorët Ekonomikë fitues, të paraqitur në tabelën e mëposhtme:

|  |  |  |  |
| --- | --- | --- | --- |
| **Objekti i Prokurimit** | **Fondi i parashikuar me TVSH** | **Vlera e kontratës me TVSH** | **Fituesi** |
|  |  | 14,000 | Amadeos Travel & Tours |
|  |  | 78,490 | Amadeos Travel & Tours |
|  |  | 58,000 | Amadeos Travel & Tours |
|  |  | 334,000 | Amadeos Travel & Tours |
|  |  | 82,000 | Kelvin Travel |
|  |  | 158,500 | Pelingu Sh.P.K |
|  |  | 50,500 | Amadeos Travel & Tours |
| Blerje bileta avioni | 2,500,000 | 29,500 | Spirit Travel & Tours |
|  |  | 35,770 | 2 Feleqi |
|  |  | 109,600 | Amadeos Travel & Tours |
|  |  | 22,770 | 2 Feleqi |
|  |  | 269,000 | Amadeos Travel & Tours |
|  |  | 83,000 | Amadeos Travel & Tours |
|  |  | 79,900 | 2 Feleqi |
| **Totali** | **2,500,000** | **1,405,030** |  |

1. Për fondin e parashikuar për "*Blerje siguracion për automjetet e INSTAT"*, me fond limit 200,000 është realizuar procedura e prokurimit me vlerë të vogël, ku ka rezultuar fitues operatori ekonomik “INSIG” Sh.A., me vlerë ekonomike të ofertuar 199,763 lekë me tvsh ose 99.8% e fondit të planifikuar.
2. *"Blerje materiale kancelari dhe letër"* me fond limit 2,001,206 lekë me tvsh, është realizuar procedura e prokurimit e hapur e thjeshtuar, ku ka rezultuar fitues operatori ekonomik “IT Gjergji kompjuter" Sh.P.K, me vlerë ekonomike të ofertuar 1,319,964 me tvsh lekë ose 65.9% e fondit të planifikuar.
3. *"Shërbim mirëmbajtje printera"* me fond limit 1,680,000 lekë me tvsh, është realizuar procedura e prokurimit e hapur e thjeshtuar, ku ka rezultuar fitues operatori ekonomik “BT Solutions", me vlerë ekonomike të ofertuar 1,629,600 lekë me tvsh ose 97% e fondit të planifikuar.
4. Për fondin e parashikuar për "*Blerje uje për pritje përcjellje*" me fond limit 120,000 lekë me tvsh është realizuar procedura e prokurimit në vlerë jo më shumë se 100 mijë lekë pa tvsh, ku ka rezultuar fitues operatori ekonomik “New Century” Sh.P.K me vlerë ekonomike të ofertuar 94,500 lekë ose 78.7% e fondit të planifikuar.
5. *"Rinovim i licencave egzistuese SAS,"* me fond limit 4,800,000 lekë me tvsh, është realizuar procedura e prokurimit e hapur, ku ka rezultuar fitues operatori ekonomik “Infosoft System", me vlerë ekonomike të ofertuar 4,057,589 lekë me tvsh ose 84.5% e fondit të planifikuar.
6. *"Rinovim i licencave egzistuese fortinet"* me fond limit 600,000 lekë me tvsh, është realizuar procedura e prokurimit e hapur, ku ka rezultuar fitues operatori ekonomik “PC Store", me vlerë ekonomike të ofertuar 450,000 lekë me tvsh ose 75% e fondit të planifikuar.
7. *"Rinovim i licencave egzistuese ESRI,"* me fond limit 5,400,000 lekë me tvsh, është realizuar procedura e prokurimit e hapur, ku ka rezultuar fitues operatori ekonomik “GDI" Sh.P.K, me vlerë ekonomike të ofertuar 5,280,000 lekë me tvsh ose 97.7% e fondit të planifikuar.
* ***“Transferta korrente të br******ëndshme”*.** (artikulli 604)

Fondi i akorduar nga buxheti i shtetit, për vitin 2025, për zërin ***“Transferta korrente të brëndshme”*** është 1,570,000 lekë, nga të cilat janë shpenzuar 294,000 lekë, ose 18.7 %planit vjetor. Shpenzimet e kryera janë për dy mbledhje të zhvilluara nga Këshilli i Statistikës dhe për një mbledhje të zhvilluar nga Komisioni i nomeklaturës.

* ***“Transferta për buxhete familjare”*.** (artikulli 606)

Fondi i akorduar nga buxheti i shtetit për vitin 2025 për zërin ***“Transferta korrente të brëndshme”*** është 1,150,000 lekë, nga të cilat janë shpenzuar 780,918 lekë, ose 67.9% planit vjetor.

Fondet e shpenzuara për zërin ***“Transferta për buxhete familjare”*** janë kryer konkretisht për dy raste dalje në pension, nëntë raste shpërblim për fatkeqësi dhe kompesime të telefonisë celulare.

Fondet e akorduara për zërin Fondi i Veçantë janë kryer në bazë të shkresës me nr. 2244/1 prot. datë 06.02.2025 të Ministrisë së Financave “*Mbi miratimin i detajimit të planit për fondin e vecantë 2025”*, drejtuar Insitutit të Statistikave, ku u shtuan 650,000 lekë dhe shkresës me nr. 269 prot. datë 30.01.2025 të Insitutit të Statistikave *“Mbi transferimin e fondeve buxhetore*” drejtuar Ministrisë së Financave ku u shtuan 500,000 lekë me transferim fondi nga llogaria 602 te llogaria 606 për kompesim të telefonisë celulare.

* ***“Shpenzime për Investime”*.** (artikulli 230-231)

Bazuar në ligjin me nr. 115/2024, “*Për buxhetin e vitit 2025*”, plani i buxhetit për *“Shpenzime për Investime”* nga buxheti i shtetit i ndryshuar është në shumën 44,600,000 lekë.

Ndryshime në buxhet për zërin shpenzime për investime janë kryer sipas shkresës me nr. 9326/53 prot. datë 08.07.2025 të Ministrisë së Financave *“Në zbatim të Aktit Normativ Nr. 6, datë 11.06.2025*” drejtuar Insitutit të Statistikave, ku u shtuan 29,000,000 lekë për likujdimin e detyrimeve të kontratës me nr. 1430/30 prot. datë 20.12.2024 “*Blerje paisje kompjuterike servera dhe storage*”, lidhur midis Insitutit të Statistikave dhe Communication Progress Sh.P.K.

Planifikimi në buxhet për vitin 2025 për shpenzime për investime është bërë për blerje paisje kompjuterike liçenca, servera dhe storage si dhe për likujdim të TVSH-së, në bazë të marrëveshjeve që janë me donatorët.

1. Për fondin e parashikuar për *"Blerje sistem Audio-Vidio Conferencë "* me fond 120,000 lekë me tvsh, është realizuar procedura e prokurimit me vlerë të vogël, ku ka rezultuar fitues operatori ekonomik “PC Store" Sh.P.K, me vlerë ekonomike të ofertuar 117,480 lekë me tvsh lekë ose 97.9% e fondit të planifikuar.
2. *"Blerje paisje kompjuterike* *servera dhe storage"* me vlerë kontrate 29,352,000 lekë me tvsh, është realizuar procedura e prokurimit e hapur, ku ka rezultuar fitues operatori ekonomik “Communication Progress" Sh.P.K, dhe është likujduar në vlerën 23,016,000 lekë me tvsh ose 78.4% e vlerës së kontratës.
3. Për fondin e parashikuar për *"Blerje Licencë Softwarë për monitorimin e faqes së Web "* me fond limit 1,425,200 lekë me tvsh, është realizuar procedura e prokurimit e hapur e thjeshtuar, ku ka rezultuar fitues operatori ekonomik “Communication Progress" Sh.P.K, me vlerë ekonomike të ofertuar 1,176,000 lekë me tvsh lekë ose 82.5% e fondit të planifikuar.
4. *"Blerje Licenca Adobe Creative Clawd"* me fond limit 180,000 lekë me tvsh, është realizuar procedura e prokurimit e hapur e thjeshtuar, ku ka rezultuar fitues operatori ekonomik “Infosoft Systems" Sh.P.K, me vlerë ekonomike të ofertuar 141,638 lekë me tvsh lekë ose 78.6% e fondit të planifikuar.
5. *"Blerje Licencë SPPS"* me fond limit 2,880,000 lekë me tvsh, është realizuar procedura e prokurimit e hapur e thjeshtuar, ku ka rezultuar fitues operatori ekonomik “Infosoft Systems" Sh.P.K, me vlerë ekonomike të ofertuar 2,804,880 lekë me tvsh lekë ose 97.3% e fondit të planifikuar.
6. *“Likujdim TVSh”,* plani për vitin 2025 është 8,470,000 dhe është realizuar në shumën 2,160,739 lekë ose 25.5%. Likujdimi i TVSh- së është kryer sipas faturave që Insituti i Statistikavë ka bërë pagesat me llogaritë e projeketeve me bankat e nivelit të dytë të donatorëve.

Realizimi i shpenzimeve me “*Financim të Huaj”* për periudhën Janar-Gusht 2025është 50,546,670 lekë.

 Projektet që menaxhohen nga Instituti i Statistikave janë si më poshtë vijon:

1. Salstat - Statistika të Forta Vendore.
2. Mbështetje për CENS.
3. IPA 2019 Multi-Beneficiary Statistical Cooperation Programme.
4. Sida Direct Funding - Instat Census 2022.
* **Shpenzime nga të “ *Ardhurat jashtë limitit”***

Shpenzimet nga të ardhurat jashtë limitit për periudhën Janar-Gusht 2025 janë në vlerën 6,055,063 lekë.

Realizimi në sasi sipas ***treguesit të performancës/produktit*** për periudhën Janar-Gusht 2025 paraqitet sipas tabelës së mëposhtme:

|  |  |  |  |  |
| --- | --- | --- | --- | --- |
| **Nr.** | **Emërtimi i Treguesit të Performancës/Produktit** | **Plani** **2025** | **Fakti 8-mujor 2025** | **% Realizimit** |
|
| 1 | Njësi statistikore të vrojtuara | 348,071 | 179,444 | 51.5% |
| 2 | Të dhëna të publikuara | 181 | 115 | 63.5% |
| 3 | Personel i trajnuar | 260 | 226 | 86.9% |
| 4 | Auditime të kryera | 7 | 3 | 42.8% |
| 5 | Blerje Liçensa | 19 | 9 | 47.3% |
| 6 | Blerje Karrige zyre | 50 | 0 | 0.0% |

Treguesi i performancës/produktit*“Njësi statistikore të vrojtuara”* është realizuar 51.5%.

Treguesi i performancës/produktit *“Të dhëna të publikuara”* është realizuar 63.5%.

Treguesi i performancës/produktit *“Personel i trajnuar”* është realizuar 86.9 %.

Treguesi i performancës/produktit *“Auditime të kryera”* është realizuar 42.8%.

Treguesi i performancës/produktit *“Blerje liçensa”* është realizuar 47.3%.

Treguesi i performancës/produktit *“Blerje karrige zyre”* nuk është realizuar.

Menaxhimi efektiv i fondeve buxhetore të akorduara për Insitutin e Statistikave, në funksion të një vendimmarrje transparente do të vazhdojë të jetë një faktor i rëndësishëm në realizimin e punës, në drejtim të shpenzimeve të miratuara vjetore për përmbushjen e qëllimit dhe objektivave institucionale.

Duke ju falenderuar për bashkëpunimin.

 **SEKRETAR I PËRGJITHSHËM**

**Alban Çela**